oOtsake 3: Turvallisuus ja kansalaisuus. On lisättävä hätäapua jäsenvaltioille, joissa vaikutukset ovat voimakkaimmat, parannettava kolmen etulinjassa olevan EU-viraston kapasiteettia, otettava huomioon kaksi syyskuussa 2015 hyväksyttyä sisäistä siirtoa koskevaa päätöstä sekä lisättävä edelleen turvapaikka-, maahanmuutto- ja kotouttamisrahaston ja sisäisen turvallisuuden rahaston rahoitusta. Vuodeksi 2016 ehdotetut toimenpiteet edellyttävät yhteensä 1 380 miljoonan euron lisäystä maksusitoumusmäärärahoihin ja 778,8 miljoonan euron lisäystä maksumäärärahoihin. Näin ollen komissio esittää, että joustovälineestä otetaan 1 504,0 miljoonaa euroa otsaketta 3 varten. Tähän sisältyy 124,0 miljoonaa euroa, jonka ottamista joustovälineestä komissio ehdotti jo yhdessä alkuperäisen vuoden 2016 talousarvioesityksen kanssa. Kyseinen ehdotus kumotaan ja korvataan uudella säädösluonnoksella, joka on liitetty tähän oikaisukirjelmään.

Kaiken kaikkiaan maataloustukirahaston vuoden 2016 määrärahatarpeiden arvioidaan nyt (rahoituskurimekanismia koskevien maataloustukirahaston säännösten huomioon ottamisen jälkeen) olevan 45 200,3 miljoonaa euroa, kun ne vuoden 2016 talousarvioesityksessä olivat 44 569,6 miljoonaa euroa (+630,7 milj. euroa). Lisäys johtuu pääasiassa väliaikaisista tukitoimenpiteistä, jotka on otettu lukuun 05 02 Maatalousalan kilpailukyvyn parantaminen maatalousmarkkinoiden interventioiden avulla ja joiden määrä on yhteensä 668,0 miljoonaa euroa. Oikaisukirjelmään nro 2/2016 on kuitenkin sisällytetty myös vähäisiä supistuksia tavanomaisten markkinatoimenpiteiden määrärahoihin (–10,0 milj. euroa), esimerkiksi luvussa 05 03 Suorat tuet, joiden tarkoituksena on parantaa maataloustuloja, rajoittaa maataloustulojen vaihtelua ja saavuttaa ympäristö- ja ilmastotavoitteet (–12,6 milj. euroa) ja luvussa 05 07 Euroopan maatalouden tukirahastosta (maataloustukirahastosta) rahoitettujen maatalousmenojen tarkastaminen (–15 milj. euroa).

(3) Maataloustukirahaston menoihin käytettävissä oleva nettomäärä, joka on määritetty komission täytäntöönpanoasetuksen (EU) N:o 367/2014 liitteessä, sellaisena kuin se on viimeksi muutettuna komission täytäntöönpanoasetuksella (EU) 2015/141. Maataloustukirahaston alaliikkumavara lasketaan näiden määrien perusteella.

Komissio ehdottaa tässä oikaisukirjelmässä maatalousmenojen lisäämistä 660,7 miljoonalla eurolla verrattuna vuoden 2016 talousarvioesitykseen. Määrärahatarpeen kasvu johtuu pääasiassa taloudellisista seurauksista, joita on aiheutunut Venäjän eräille EU:n maataloustuotteille asettaman tuontikiellon jatkamisen takia käyttöön otetuista väliaikaisista tukitoimenpiteistä, sekä eräistä lisätoimenpiteistä vaikeassa markkinatilanteessa olevien alojen, erityisesti maito- ja sianliha-alan, tukemiseksi. Kun jätetään huomiotta näiden poikkeuksellisten toimenpiteiden vaikutus (lähes 700 miljoonaa euroa, ks. taulukko jäljempänä), maataloustukirahaston menoja koskeva päivitetty arvio on 37 miljoonaa euroa alhaisempi kuin vuoden 2016 talousarvioesityksessä.

Uusimpien toteutumalukujen perusteella viinialalle alamomentilla 05 02 09 08 (kansalliset tukiohjelmat) osoitettuihin määrärahoihin esitetään 8 miljoonan euron vähennystä, kun taas maataloustuotteiden menekinedistämistoimiin budjettikohdassa 05 02 10 01 kohdennettuja määrärahoja lisätään 6 miljoonalla eurolla. Vuoden 2016 talousarvioesitykseen sisältyi 13,5 miljoonan euron määrärahat menekinedistämistoimia varten, jotta voitiin ottaa huomioon komission jo vuonna 2015 käynnistämän ehdotuspyynnön arvioitu taloudellinen vaikutus vuoden 2016 osalta. Ehdotuspyynnön tarkoituksena on tukea viennin suuntaamista uusille alueille Venäjän markkinoiden sulkeuduttua. Menekinedistämistoimia on tarkoitus lisätä muissakin kolmansissa maissa, erityisesti jatkotoimena tämänhetkiselle maitotuotteiden ja sianlihan markkinoiden tilanteelle. Vuoden 2016 alkupuolella käynnistettävään seuraavaan ehdotuspyyntöön liittyvän 30 miljoonan euron lisämäärän taloudellinen vaikutus kohdistuu kuitenkin aikaisintaan vuoden 2017 talousarvioon (jäsenvaltioille todellisuudessa aiheutuneiden menojen korvaaminen yksittäisten hankkeiden toteuttamisen jälkeen).

Toimielinten sopimuksen II osan C kohdan mukaisesti komissio on tarkastellut tuoreimpia tietoja, joita on saatavilla kestävää kalastusta koskevista kumppanuussopimuksista. Ottaen huomioon uusimman tiedossa olevan tilanteen voimassa ja neuvoteltavina olevien sopimusten yhteydessä maksettavan taloudellisen korvauksen osalta ja arvion käyttötarkoitukseensa sidotuista tuloista komissio ehdottaa, että momentin 11 03 01 Unionin kalastusalusten kolmansien maiden vesillä harjoittamaa kalastustoimintaa koskeva hallintokehys maksusitoumus- ja maksumäärärahoja vähennetään 0,4 miljoonaa euroa ja varauksen 40 02 41 määrärahoja 10,6 miljoonaa euroa.

Koska Syyrian konfliktiin ei ole näköpiirissä välitöntä ratkaisua, maassa vallitseva kriisi aiheuttaa vuonna 2016 edelleen valtavia rahoitustarpeita sekä maan sisällä että koko alueella. Yhdistyneiden kansakuntien vetoomusten johdosta myönnetty rahoitus on suurelta osin riittämätöntä, sillä tarpeesta on toistaiseksi täytetty keskimäärin 38 prosenttia. Tämän vajauksen vuoksi YK:n alainen Maailman elintarvikeohjelma, muut YK:n virastot ja kansainväliset humanitaariset järjestöt ovat vähentäneet avun toimittamista viime kuukausina.

Pyydettyä lisäystä täydennetään erillisellä ehdotuksella hätäapuvarauksen varojen käyttöönottamisesta, joka esitetään vuoden 2016 alussa. Näin humanitaarisen avun maksusitoumusmäärärahoja lisätään 300 miljoonalla eurolla alkuperäisestä talousarvioesityksestä.

Lisäksi ehdotetaan 405 miljoonan euron maksumäärärahoja, jotka koostuvat seuraavista: 105 miljoonaa euroa, jotka vastaavat vuonna 2016 vielä suoritettavia maksuja niistä 175 miljoonan euron maksusitoumusmäärärahoista, joiden siirtämistä hätäapuvarauksesta pyydettiin vuoden 2015 loppua varten (DEC 32/2015), ja 300 miljoonaa euroa, jotka vastaavat vuonna 2016 tehtyä maksusitoumusmäärärahojen lisäystä (mihin sisältyy ilmoitettu 150 miljoonan euron siirtopyyntö vuoden 2016 alussa).

Varat käytetään tyydyttämään syyrialaisten ja irakilaisten pakolaisten kiireellisimpiä perustarpeita ruoan, terveydenhuollon, vedensaannin, sanitaation, hygienian, suojan ja muiden peruspalvelujen suhteen näiden maiden naapurimaissa (Jordania, Libanon ja Turkki) sekä Länsi-Balkanilla (Serbia ja entinen Jugoslavian tasavalta Makedonia), sekä Syyriassa ja Irakissa oleskelevien ihmisten osalta.

Lisäksi Euroopan naapuruusvälineelle esitetään 210 miljoonan euron maksumäärärahoja, jotka vastaavat 70:tä prosenttia lisätalousarvioesityksessä nro 7/2015 pyydetystä maksusitoumusmäärärahojen lisäyksestä. Koska sitoumukset tehdään suurelta osin kumppaniorganisaatioiden kanssa toteutettavia laajamittaisia avustushankkeita varten Syyrian kriisin johdosta perustetun EU:n erityisrahaston kautta, maksut suoritetaan suhteellisen nopeasti sitomisen jälkeen, joka on tarkoitus tehdä vuoden 2015 lopulla.

Seuraavassa taulukossa esitetään tässä oikaisukirjelmässä pyydettyjen maksusitoumus- ja maksumäärärahojen lisäysten jakautuminen otsakkeessa 4:

Budjettikohta Nimi Maksusitoumusmäärärahat Maksumäärärahat 23 02 01 Nopean, tehokkaan ja tarpeisiin perustuvan humanitaarisen avun ja elintarvikeavun toimittaminen 150 000 000 405 000 000 22 04 01 03 Välimeren maat — Luottamuksen lisääminen, turvallisuus sekä konfliktien ehkäiseminen ja ratkaiseminen 210 000 000 Yhteensä 150 000 000 615 000 000

3.4 Otsake 5: Hallinto

Komissiossa on käynnissä merkittävä uudelleenjärjestely, jolla pyritään tukemaan tämänhetkisen muuttokriisin vuoksi kovimmassa paineessa olevien yksiköiden toimintaa. Tämän tavoitteen saavuttamiseksi komissio pyrkii hyödyntämään mahdollisimman hyvin kaikki sen henkilöstötaulukossa hyväksytyt virat/toimet, joita komissio on vähentänyt 1 prosenttia vuosittain vuodesta 2013 lähtien saavuttaakseen toimielinten välisessä sopimuksessa asetetun 5 prosentin henkilöstövähennystavoitteen. Vastatakseen uusiin tarpeisiin komissio pyrkii täyttämään avoimet työpaikat mahdollisimman nopeasti. Vuoden 2016 talousarvioesityksessä ehdotetut määrärahat on laskettu 96,6 prosentin keskimääräisen käyttöasteen pohjalta. Tämä käyttöaste on jo saavutettu, ja käytettävissä olevien määrärahojen määrä rajoittaa tällä hetkellä komission toimintaa. Jotta uudelleenjärjestely olisi tehokas ja parantaisi toimintavalmiuksia, komissio esittää 23,1 miljoonan euron lisäystä palkkoihin käytettäviin hallintomäärärahoihin. Tämä vastaa 97,6 prosentin käyttöastetta, joka on yhden prosenttiyksikön suurempi (vastaa 200:aa virkaa/toimea) kuin vuoden 2016 talousarvioesitykseen sisältynyt arvio. Tällainen pyyntö ei lisää komission osalta hyväksyttyjen virkojen/toimien määrää, eikä se vaikuta myöskään komission sitoumukseen panna kokonaisuudessaan täytäntöön 5 prosentin henkilöstövähennys sovitussa aikataulussa. Sillä pelkästään mahdollistetaan se, että tällä hetkellä avoinna olevat hyväksytyt virat/toimet, joita ei ole riittämättömien määrärahojen vuoksi voitu laittaa hakuun, voidaan nyt täyttää.

Lisäksi otsakkeessa 5 ehdotetaan 0,8 miljoonan euron määrärahaa kattamaan lisäkustannuksia, jotka liittyvät pakolaiskriisistä johtuviin henkilöstön virkamatkoihin. Virkamatkat ovat tarpeen, jotta varmistetaan komission henkilöstön läsnäolo maissa, joissa tilanne on kriittisin. Niihin osallistuva henkilöstö koordinoi ja toteuttaa kiireellisiä toimia maahanmuuttokriisin ja pakolaistilanteen johdosta sekä tukee jäsenvaltioita niiden arvioidessa kiireellisiä toimenpiteitä ja mukauttaessa kansallisia ohjelmiaan siten, että kriisitilanteisiin pystytään reagoimaan asianmukaisemmin.

4EIR:n maksujen kattaminen Euroopan strategisten investointien rahaston (ESIR) yhteydessä

Jotta komissio voisi hoitaa maksuvelvoitteensa Euroopan investointirahastolle (EIR), se ehdottaa 5 miljoonan euron maksusitoumus- ja maksumäärärahojen kohdentamista budjettikohtaan 01 04 07 Palkkiot Euroopan investointirahastolle Euroopan strategisten investointien rahastoon liittyvästä lisäavusta, joka on tällä hetkellä varustettu merkinnällä ”pro memoria” (p.m.).

EIR toimittaa apua pienille ja keskisuurille yrityksille (pk-yrityksille) tarkoitettujen uusien ikkunatuotteiden toteuttamiseen Euroopan strategisten investointien rahaston (ESIR) yhteydessä. Käynnistysmaksut on maksettava pian sen jälkeen, kun ESIR-sopimuksen muutos on allekirjoitettu, mikä on tarkoitus saattaa päätökseen vuoden 2016 alussa.

Kuten ESIR-rahastoa koskevassa asetuksessa esitetään, nämä palkkiot voidaan kattaa Euroopan unionin yleisestä talousarviosta, jos niitä ei vähennetä EIR:n saamista korvauksista tai tuloista, takaisinperinnästä tai muista sen saamista maksuista. Vuoden 2016 alussa on kuitenkin odotettavissa hyvin vähän tuloja, sillä tuolloin ESIR-rahaston täytäntöönpano on alkuvaiheessa, kun taas EIR:n kustannukset kasvavat jatkuvasti uusien välineiden täytäntöönpanon nopeutuessa.

5Energia-alan sääntelyviranomaisten yhteistyövirasto (ACER)

Energia-alan sääntelyviranomaisten yhteistyövirasto (ACER) perustettiin kolmannessa energiapaketissa edistämään energian sisämarkkinoiden loppuunsaattamista sekä sähkön että maakaasun osalta. ACER käynnistettiin virallisesti maaliskuussa 2011, ja sen toimipaikka on Ljubljanassa Sloveniassa. ACER:n johtokunta päätti 8. heinäkuuta 2015 pitämässään kokouksessa nimittää viraston nykyisen johtajan kolmevuotiselle uusintakaudelle, joka alkaa 16. syyskuuta 2015. Päätöksessä todetaan, että johtajan arvioinnissa osoitettujen saavutusten perusteella olisi aiheellista tarkastella myös hänen palkkaluokkansa uudelleen määrittämistä palkkaluokkaan AD 15. Viraston henkilöstötaulukkoon ei kuitenkaan vuoden 2016 talousarvioesityksessä vielä sisältynyt johtajan palkkaluokan korotusta palkkaluokasta AD 14 palkkaluokkaan AD 15, koska hänen uudelleennimityksestään päätettiin vasta talousarvioesityksen hyväksymisen jälkeen. Näin ollen ehdotetaan ACER:n henkilöstötaulukon päivittämistä vastaavasti budjettiteknisessä liitteessä esitetyllä tavalla. Kokonaismäärärahat ja viraston virkojen/toimien lukumäärä säilyvät ennallaan.

6Elintarvikkeiden ja rehujen turvallisuus

Jäsenvaltioiden elokuussa 2015 esittämien vuoden 2015 päivitettyjen taudinhävittämisohjelmien analyysin perusteella on käynyt selväksi, että jotkut jäsenvaltiot eivät ole toteuttaneet ohjelmiaan alun perin tarkoitetulla tavalla. Varsinkaan bluetongue-taudin rokotuskampanjoita ei ole pantu täytäntöön täysimääräisesti, mikä johtaa määrärahojen vapautumiseen vuonna 2015 ja maksumäärärahojen tarpeen supistumiseen vuonna 2016. Näin ollen momentille 17 04 01 Eläinten paremman terveystilanteen ja korkeatasoisen eläinten suojelun varmistaminen unionissa alun perin esitettyä maksumäärärahapyyntöä voidaan supistaa 20,0 miljoonalla eurolla.

6Yhteenvetotaulukko monivuotisen rahoituskehyksen otsakkeittain